საქართველოს მთავრობის
განკარგულება   N
 2020 წლის                                                     ქ. თბილისი

საქართველოში ახალი კორონავირუსის  საეჭვო და/ან დადასტურებული შემთხვევის მართვისთვის იდენტიფიცირებულ ზოგიერთ სამედიცინო დაწესებულებაში გასატარებელი ღონისძიებების შესახებ
„საზოგადოებრივი ჯანმრთელობის შესახებ“ საქართველოს კანონისა და  „საქართველოს მთავრობის სტრუქტურის, უფლებამოსილებისა და საქმიანობის წესის შესახებ“ საქართველოს კანონის მე-6 მუხლის შესაბამისად:
1. ქვეყანაში ეპიდემიოლოგიური მზადყოფნისათვის (ეპიდემია, პანდემია, ეპიდემიური აფეთქება), საქართველოს ოკუპირებული ტერიტორიებიდან დევნილთა, შრომის, ჯანმრთელობისა და სოციალური დაცვის მინისტრის ადმინისტრაციულ- სამართლებრივი აქტით 111111 განსაზღვრულმა სამედიცინო დაწესებულებებმა განახორციელონ ახალი კორონავირუსის საეჭვო და/ან დადასტურებულ შემთხვევებზე რეაგირებისა და კონტროლის ღონისძიებების მზადყოფნის უზრუნველყოფა; 
2. განკარგულების პირველი პუნქტით განსაზღვრული ღონისძიებების აღსრულების მიზნით, განხორციელდეს:
ა) შერჩეულ დაწესებულებებში შესაბამისი იზოლირებული სივრცის გამოყოფა
ან
ბ) არსებული/მიმდინარე პაციენტების გადაყვანა (დაწესებულების სრულად დაცლა) შესაბამისი მომსახურების მიმწოდებელ  სამედიცინო დაწესებულებებში;
გ) კორონავირუსის საეჭვო შემთხვევების სამედიცინო მეთვალყურეობის უზრუნველყოფა.
დ) საჭიროების შემთხვევაში, კორონავირუსის დადასტურებული შემთხვევის მართვის უზრუნველყოფა.

3. განკარგულების მეორე პუნქტით განსაზღვრული ღონისძიებების დაფინანსება უზრუნველყოფილ იქნას შემდეგი პრინციპით:
ა) „გ“ ქვეპუნქტით განსაზღვრული მომსახურება დაფინანსდეს გლობალური ბიუჯეტის პრინციპით;
ბ) „დ“ქვეპუნქტით განსაზღვრული მომსახურების დაფინანსება განხორციელდეს საყოველთაო ჯანმრთელობის დაცვის სახელმწიფო პროგრამის ფარგლებში.
გ) ,,ბ“ ქვეპუნქტით განსაზღვრული პირობების შემთხვევაში დაწესებულებებისთვის განხორციელდეს:
გ.ა) დროებით შვებულებაში მყოფი პერსონალის 3 თვიანი კომპენსაციით უზრუნველყოფა.
გ.ბ) არაპირდაპირი ხარჯების გლობალური ბიუჯეტის პრინციპით დაფინანსების უზრუნველყოფა

4. განკარგულების მე-3 პუნქტის: 
ა) ,,ა“ და ,,ბ“ ქვეპუნქტებით განსაზრვრული ღონისძიებების დაფინანსება განხორციელდეს საქართველოს ოკუპირებული ტერიტორიებიდან დევნილთა, შრომის, ჯანმრთელობისა და სოციალური დაცვის სამინისტროსთვის გამოყოფილი ასიგნებების ფარგლებში.
ბ) „გ“ ქვეპუნქტით განსაზღვრული ღონისძიებების დაფინანსება განხორციელდეს საქართველოს მთავრობის სარეზერვო ფონდის ფარგლებში.

 5. განკარგულება ძალაშია ხელმოწერისთანავე და ვრცელდება 2 მარტიდან (კლინიკების დაცლის თარიღი) წარმოშობილ ურთიერთობებზე 

პრემიერ-მინისტრი                                       გიორგი გახარია